Ebibuuzo ku Butonde (Questions on nature)

thumb
Ebibuuzo ku butonde (Questions on nature) okusinziira ku Charles 

Muwanga !!

Ekimu ku birwiisizzaawo omwana w’omuddugavu okuyitimuka mu sayansi ez’ensibo ne tekinologa kiva mu butebuuza ku butonde mu bulamu bwe obwa bulijjo. 
thumb
Okwebuuza  ku butonde  kye kimu ku bifuula omuntu ensolo ya sayansi kubanga  sayansi naye atandika na kwebuuza ku butonde oba emiramwa gy’obutonde, nga omugendo (a ray), okuva (motion), empalirizo esikira ku  Nsi (earth’s gravity),  amasoboza (energy), empalirizo (force), enzitoya (mass), enzitoyo (matter), n’ebirala. 

Bino bye bimu ku bibuuzo buli buli muntu omutegeevu by’alina okwebuuza ku butonde kubanga “buli muntu mu butonde nsolo ya sayansi. Nga tonnaba kwebalira mu bagunjufu, sooka weebuuze oba nga otera okwebuuzizza ebibuzo bino mu bulamu mu kimpowooze mu mulengera wo?

a)	Obwengula busengekeddwa butya?

b)	Ensi kwe tuli, mu butonde, yo eriwo etya? Mpagi ki egiwaniridde mu bwengula?

c)	Obutonde bulina enteekateeka kwe buyimiridde?

d)	Kiki ekiri emabega w’ensengekera z’obutonde (natural systems)?

e)	Obutonde n’obwengula birina akakwate? Obutonde era kitegeeza buli ekiriwo mu bwengula, omuli nabire(nabular clouds), golomola oba ebisinde (galaxies), senkulungo (enjuba oba emmunyenye), enkulungo(planets),  n’emyeezi, awamu n’ensengekera z’ebiramu n’ebitali biramu  (eza atomu ne molekyu),  byonna ebisangibwa  mu bwengula yonna gye biri ?

f)	Ensengekera ya sengendo eziri mu bwengula erimu ki?

g)	Obutonde bulimu emitendera gy’ebiramu emeka era mitendera ki?

h)	Ki ekikola obuzimbe bwa buli kintu ekiriwo nga empewo, ebikulukusi n’enkalubo (ebyekutte)?

i)	Waliwo ekirwo mu buttonde ekitali kya mugaso ku bulamu? Lwaki kyetaagisa okukuuma obutonde bw’Ensi?